মায়ের দেওয়া মোটা কাপড় মাথায় তুলে নে রে ভাই
মায়ের দেওয়া মোটা কাপড় মাথায় তুলে নে রে ভাই হল রজনীকান্ত সেন কর্তৃক বাংলা ভাষায় রচিত ও সুরারোপিত একটি গান (কান্তগীতি)। এটি একটি কালজয়ী দেশাত্মবোধক গান। স্বদেশী আন্দোলন (১৯০৫–১৯১১) চলাকালে তিনি এই গানটি রচনা করে এক অভূতপূর্ব আলোড়নের পরিবেশ সৃষ্টি করেছিলেন। এই গানটি আপামর দেশবাসীকে আজও অনুপ্রেরণা জোগায় তথা দেশপ্রেমে উজ্জীবিত করে।